|  |
| --- |
| **SLOVENŠČINA, 7. r.**  **14. 5. 2020**  **Snov: Povedek (Utrjevanje)** |
| Dragi učenec, učenka, dober dan.  Danes bomo utrdili znanje o povedku. |
| **1. NALOGA**  **Delovni zvezek odpri čisto na koncu, na str. 129, kjer je platnica. Tam je preglednica s stavčnimi členi in si poglej, pobarvaj, kar piše o povedku. To preglednico bomo uporabljali tudi naprej pri ostalih stavčnih členih.** |
| **2. NALOGA**  **Naredi zapis v zvezek (pod jezik).**  **POVEDEK**  - izraža dejanje, dogajanje, stanje v stavku  - je najpomembnejši stavčni člen (vedno najprej poiščemo povedek)  - v stavku je le en povedek (ki pa je lahko iz več besed)  - kot povedek nastopa glagol  Pomembno!!! K povedku štejemo besedice *si, se, ne, ni, bi*,  Ne štejemo pa zraven zaimkov *ga, jo, jih.*  *P*rimer:  *Vreme se spreminja hitreje kot nekoč.* |
| **3. NALOGA**  **Spodnje enostavčne povedi prepiši v zvezek in podčrtaj povedke.**  **Prilagoditev: kdor obiskuje dopolnilni, reši 3 primere.**  Mornarji čakajo na veter.  Učitelj me je spraševal o mojih taborniških izkušnjah.  Meglica se ob večerih dviga nad jezerom.  Vesela novica se je hitro razširila.  Že ves večer se bliska.  **(Rešitve posredujem v petek.)** |
| **NEOBVEZNA NALOGA**  **Predvsem za učence s 4 in 5: lahko rešite nalogo, ki sem jo objavila v sredo pod navodila za dodatni pouk.** |
| Še ena informacija: usklajujem termin za naše prvo videosrečanje preko ZOOM. Pravočasno vas bom obvestila, ko bo dokončno.  Lep pozdrav tebi in tvoji družini  Simona Laknar Strahinić |